**Rekordmåned for LIQUI MOLY**

Omsetningen til den tyske spesialisten på olje og tilsetningsstoffer steg i mars til 49 millioner euro

**April 2017 – Strålende resultater for LIQUI MOLY.** **Den tyske spesialisten på olje og tilsetningsstoffer hadde i mars den høyeste månedsomsetningen i selskapets historie:** **49,2 millioner euro.** **«Dermed har vi fått en fantastisk start på 2017», sier Ernst Prost, administrerende direktør hos LIQUI MOLY.**

Det er ikke lenge siden forrige rekordmåned. Senest i november i fjor noterte LIQUI MOLY en ny toppverdi med 45,5 millioner euro. Mars slår den gamle rekorden med 8 prosent. Den positive trenden er kjennetegnende for hele kvartalet. Med en omsetning på 126,1 millioner euro og 11 % vekst i forhold til de første tre månedene i fjor, hadde selskapet sitt beste kvartal noensinne.

LIQUI MOLY har hatt en stigende vekstkurve i mange år. Siden 2009 har omsetningen mer enn fordoblet seg. For Ernst Prost er det ingen selvfølge: «Suksess er ikke noe som går av seg selv, men noe man må kjempe for hver eneste dag. Det verste vi kan gjøre er å hvile på laurbærene.»

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av eier Ernst Prost, forhandles i 120 land, og hadde i 2016 en omsetning på 489 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de